
Na podlagi 1. člena zakona o uresničevanju javnega interesa za kulturo (Uradni list RS, št. 96/02), 21. člena zakona o lokalni samoupravi (Uradni list RS, št. 72/93, 57/94, 14/95, 26/97, 70/97, 10/98 in 74/98) in 18. člena statuta Občine Vojnik (Uradni list RS, št. 82/98, 68/02) je Občinski svet občine Vojnik na 11. seji dne 24. 3. 2004, 21 seji dne 27. 7. 2005 IN na 25. seji dne 22. 2. 2006 sprejel

P R A V I L N I K 
za vrednotenje ljubiteljskih kulturnih dejavnosti v Občini Vojnik
I. SPLOŠNE DOLOČBE

1. člen

Ta pravilnik določa pogoje, merila in postopke za sofinanciranje programov ljubiteljske kulturne dejavnosti v Občini Vojnik, ki so v javnem interesu. 
Predmet tega pravilnika je delitev sredstev, ki jih po sprejetih programskih nalogah zagotavlja občina v občinskem proračunu, namenjenih za ljubiteljsko kulturno dejavnost lokalnega pomena.

2. člen

Za kulturne programe se štejejo vse oblike ustvarjanja, poustvarjanja, posredovanja in varovanja kulturnih dobrin na področju knjižne, glasbene, plesne, folklorne, gledališke, lutkovne, likovne in literarne dejavnosti.

II. POGOJI ZA PRIDOBITEV SREDSTEV

3. člen

Pravico do sofinanciranja programov na področju ljubiteljske kulturne dejavnosti imajo izvajalci, ki izpolnjujejo naslednje pogoje: 
– da imajo sedež v Občini Vojnik, 
– da so registrirani v skladu z zakonom o društvih najmanj eno leto pred objavo razpisa, 
– da imajo osnovne materialne, prostorske, kadrovske in organizacijske pogoje za uresničevanje načrtovanih dejavnosti, 
– da imajo evidenco o članstvu, 
– da opravljajo svojo dejavnost na neprofitni osnovi, 
– da pristojnim občinskim organom redno dostavljajo letna poročila o realizaciji programov ter načrt aktivnosti za prihodnje leto, 
– izvajalci so dolžni v svojih promocijskih gradivih in na javnih nastopih na primeren način predstavljati Občino Vojnik.

4. člen

Praviloma se s sredstvi občinskega proračuna sofinancira naslednja vsebina: 
– dejavnost registriranih kulturnih društev in njihovih sekcij, kulturna dejavnost v drugih društvih, ki imajo v svoji dejavnosti registrirano tudi kulturno dejavnost, 
– kulturna dejavnost predšolske, osnovnošolske in srednješolske mladine ter kulturna dejavnost študentov, v delu, ki presega vzgojno izobraževalne programe, 
– udeležba na območnih, medobmočnih in državnih srečanjih, 
– izobraževanje strokovnih kadrov za vodenje ljubiteljskih kulturnih dejavnosti, 
– kulturne prireditve in akcije, 
– drugi programi, ki dokažejo vsebinsko upravičenost.

5. člen

Predmet tega pravilnika niso sredstva za vzdrževanje ter investicije v prostor in opremo za kulturno dejavnost in spomeniško varstvene akcije.

III. POSTOPEK IN JAVNI RAZPIS
6. člen

Vsako leto se objavi razpis, ki ga sprejme Občinski svet občine Vojnik. Razpisni rok se časovno prilagaja postopku priprave in sprejemanja občinskega proračuna. Javni razpis se objavi najmanj v enem javnem mediju na območju Občine Vojnik.

7. člen

Postopek oblikovanja in dodeljevanja finančnih sredstev izvajalcem poteka po naslednjem zaporedju: 
– odbor za družbene dejavnosti pripravi besedilo javnega razpisa za zbiranje predlogov ljubiteljskih kulturnih programov in kulturnih projektov, 
– objava javnega razpisa v občinskem glasilu Ogledalo, 
– zbiranje vlog, 
– usklajevanje in strokovno ocenjevanje prispelih vlog, 
– obravnava in potrditev predlogov za sofinanciranje ljubiteljskih kulturnih programov in projektov, 
– obveščanje predlagateljev o odločitvi, 
– sklepanje pogodb, 
– spremljanje izvajanja pogodb in nakazilo pripadajočih finančnih sredstev, 
– obravnava poročil o izvedbi programov in projektov ter ocena skladnosti s pogodbenimi obveznostmi.

8. člen

Objava javnega razpisa mora vsebovati: 
– navedbo naročnika (naslov in drugi podatki), 
– programe, ki so predmet financiranja in sofinanciranja, 
– pogoje, ki jih morajo izpolnjevati izvajalci, njihovi programi ali projekti, 
– okvirno vrednost sredstev za predmet javnega razpisa, 
– kriterije in merila za izbor projektov in programov ter za dodelitev sredstev, 
– določitev obdobja za porabo sredstev, 
– razpisni rok, 
– način dostave predlogov, 
– navedbo oseb občinske uprave, pooblaščenih za dajanje informacij, 
– informacijo o razpisni dokumentaciji, 
– rok, v katerem bodo predlagatelji obveščeni o izidu javnega razpisa. 
Razpisni rok ne sme biti krajši od enega meseca in ne daljši od dveh mesecev.

9. člen

Naloge Odbora za družbene dejavnosti so: 
– priprava razpisa, 
– pregled prispelih prijav na razpis, 
– izločitev vlog, ki ne ustrezajo pogojem javnega razpisa in tega pravilnika, 
– vrednotenje prijavljenih kulturnih programov v skladu z merili, ki so sestavni del tega pravilnika, 
– priprava predloga razdelitve sredstev prijavljenih programov, 
– priprava predlogov, mnenj in pobud za spremembo meril za vrednotenje kulturnih programov.

10. člen

Višino razpisnih sredstev, ki se razdelijo v skladu s tem pravilnikom, določi občinski svet v proračunu.

11. člen

Odbor za družbene dejavnosti sprejme sklep o razdelitvi sredstev.

IV. MERILA

12. člen

Osnova za obseg sofinanciranja ljubiteljske kulture so merila v obliki točkovnega sistema, ki so priloga temu pravilniku. Dejanski obseg sofinanciranja se določi po sprejemu proračuna lokalne skupnosti in programa ljubiteljske kulture. Izvajalec je upravičen pridobiti točke le za namen znotraj vsebine programa, za katerega v razpisu izkaže dejansko nastajanje stroškov in ta pravilnik zanj predvideva sofinanciranje. 
Vrednost točke se določi v sorazmernem deležu glede na skupno število točk in glede na višino namenskih sredstev za sofinanciranje programov ljubiteljske kulture in delovanje društev, določenih s programom ljubiteljske kulture v občini Vojnik, za vsako proračunsko obdobje posebej.

V. POGODBA O DOTACIJI

13. člen

Finančna sredstva se dodeljujejo na podlagi javnega razpisa s pogodbo o financiranju dejavnosti, ki jo s posameznimi izvajalci sklene Občina Vojnik. Podpisnik te pogodbe je župan Občine Vojnik. 
Izvajalci ljubiteljske kulturne dejavnosti so dolžni spoštovati določila pogodbe. 
Če Odbor za družbene dejavnosti ugotovi, da izvajalec ne izpolnjuje obveznosti, mu lahko zadrži plačilo še neizplačanih sredstev ali zahteva vrnitev v ta namen že dodeljenih sredstev. 
Če izvajalec sredstev ne porabo namensko, Občina prekine pogodbo in zahteva vrnitev nenamensko porabljenih sredstev. 
Izvajalec, ki krši določila drugega in tretjega odstavka tega člena, ne more kandidirati za sredstva iz proračuna ob naslednjem razpisu.

VI. KONČNA DOLOČBA

14. člen

Z uveljavitvijo tega pravilnika preneha veljati obstoječi sistem sofinanciranja ljubiteljske kulture v Občini Vojnik. 
Spremembe in dopolnitve tega pravilnika se uveljavljajo po enakem postopku, kot velja za njihov sprejem. Pravilnik začne veljati naslednji dan po objavi v Uradnem listu RS.

Št. 263-03/04-23

Vojnik, dne 24. marca 2004.

Župan 
Občine Vojnik 
Benedikt Podergajs l. r.

MERILA ZA VREDNOTENJE PROGRAMOV LJUBITELJSKE KULTURNE DEJAVNOSTI V OBČINI

                                  VOJNIK

 

    Pri izbiri programov in prireditvenih projektov, ki se sofinancirajo

iz občinskega proračuna, se upoštevajo naslednji osnovni kriteriji:

    – osnovni podatki o društvu (redno delo, kakovost dela, število

sekcij),

    – kakovost predlaganega programa in njegova realna možnost izvedbe,

    – lastna sredstva,

    – pridobitev sredstev iz drugih virov,

    – število izvedenih programov in njihova odmevnost (število

obiskovalcev, ocena kritikov oziroma najmanj trije nastopi ali samostojen

koncert, prireditev, razstava),

    – sodelovanje na revijah v organizaciji Sklada RS za ljubiteljske

kulturne dejavnosti,

    – za izvedene samostojne prireditve se štejejo vse prireditve,

organizirane in izpeljane na območju Občine Vojnik ali izven njenih meja,

    – priznana vaja predstavlja dve šolski uri,

    – prireditve in projekti, ki jih sofinancira Javni sklad RS za

ljubiteljske kulturne dejavnosti, se sofinancirajo tudi iz sredstev

proračuna,

    – honorar mentorju predstavlja nagrado mentorju, izobraževanje

mentorja in strokovno literaturo,

    – programski stroški so vezani na izvedbo programa (note,

instrumenti, oblačila, rekviziti),

    – materialni stroški predstavljajo stroške elektrike, ogrevanja,

najemnine in administracije.

 

                  A) REDNA DEJAVNOST KULTURNIH DRUŠTEV

 

-----------------------------------------------------------------------

Vrsta programa                                             Število točk

-----------------------------------------------------------------------

1.   PEVSKI IN KOMORNI ZBORI

     Prizna se maksimalno 52 vaj na leto (dve šolski uri)

     1. Honorar zborovodji na vajo                                   50

     2. Programski stroški na vajo                                   30

     3. Pavšal za materialne stroške na leto                        300

     4. Vsak izveden samostojni koncert

        v preteklem letu                                            150

 

2.   VOKALNE SKUPINE

     Prizna se maksimalno 52 vaj na leto (dve šolski uri)

     1. Honorar zborovodji na vajo                                   25

     2. Programski stroški na vajo                                   10

     3. Pavšal za materialne stroške na leto                        100

     4. Vsak izveden samostojni koncert

        v preteklem letu                                            100

 

3.   PIHALNI ORKESTER

3.1. Pihalni orkester nad 15 članov

     Prizna se maksimalno 52 vaj na leto (dve šolski uri)

     1. Honorar dirigentu na vajo                                    50

     2. Programski stroški na vajo                                   45

     3. Pavšal za materialne stroške na leto                        300

     4. Vsak izvedeni samostojni koncert

        v preteklem letu                                            300

3.2. Pihalni orkester do 15 članov

     Prizna se maksimalno 52 vaj na leto (dve šolski uri)

     1. Honorar dirigentu na vajo                                    50

     2. Programski stroški na vajo                                   45

     3. Pavšal za materialne stroške na leto                        200

     4. Vsak izvedeni samostojni koncert

        v preteklem letu                                            200

 

4.   GLEDALIŠKE IN LUTKOVNE SKUPINE

     Prizna se maksimalno 45 vaj na leto (dve šolski uri)

     1. Honorar mentorju na vajo                                     50

     2. Programski stroški na leto                                  450

     3. Pavšal za materialne stroške na leto                        300

     4. Izvedene samostojne predstave v preteklem

        letu (za vsako premiero)                                    300

 

5.   FOLKLORNE SKUPINE

     Prizna se maksimalno 30 vaj na leto (dve šolski uri)

     1. Honorar mentorju na vajo                                     40

     2. Programski stroški na vajo                                   30

     3. Pavšal za materialne stroške na leto                        200

     4. Vse izvedene samostojne prireditve

        v preteklem letu                                            200

 

6.   ETNO SKUPINE

     Prizna se maksimalno 30 vaj na leto (dve šolski uri)

     1. Honorar mentorju na vajo                                     40

     2. Programski stroški na vajo                                   30

     3. Pavšal za materialne stroške na leto                        200

     4. Vse izvedene samostojne prireditve

        v preteklem letu                                            200

 

7.   HARMONIKARSKE SKUPINE

     Prizna se maksimalno 30 vaj na leto (dve šolski uri)

     1. Honorar mentorju na vajo                                     40

     2. Programski stroški na vajo                                   30

     3. Pavšal za materialne stroške na leto                        200

     4. Vse izvedene samostojne prireditve

        v preteklem letu                                            200

 

8.   LIKOVNE SKUPINE

     Prizna se maksimalno 20 vaj na leto (dve šolski uri)

     1. Honorar mentorju na vajo                                     40

     2. Programski stroški na vajo                                   25

     3. Pavšal za materialne stroške na leto                        100

     4. Izvedene samostojne razstave v preteklem letu               100

 

9.   LITERARNE SKUPINE

     Prizna se maksimalno 20 vaj na leto (dve šolski uri)

     1. Honorar mentorju na vajo                                     40

     2. Programski stroški na vajo                                   20

     3. Pavšal za materialne stroške na leto                         50

     4. Izvedene samostojne predstave

        v preteklem letu                                            100

-----------------------------------------------------------------------

 

                    B) KULTURNI PROJEKTI IN PRIREDITVE

 

    Za kulturne projekte in prireditve posebnega pomena za občino se

letno lahko zagotovijo sredstva v višini 10% proračunskih sredstev za

ljubiteljsko kulturno dejavnost, in sicer za projekte in kulturne

prireditve, ki imajo promocijski pomen za občino (prireditve, posvečene

državnemu in občinskemu prazniku) ter druge prireditve, projekte,

abonmaje, cikluse prireditev, gostovanja, udeležbe na tekmovanjih,

nastope v tujini, revije itd.

    Izbor teh projektov in prireditev ter višino sofinanciranja predlaga

Odbor za družbene dejavnosti. Prireditve morajo biti načrtovane v

programih dela društev za tekoče leto.

    Izvajalcu, ki je v tekočem letu pridobil sredstva iz naslova pod to

točko, za isto prireditev ne pripadajo sredstva pod točko A.

                              C) 

Posamezni program društva, katerega izvedba je v posebnem interesu občine in hkrati po mnenju Odbora za družbene dejavnosti izkazuje kakovostno delovanje na medobčinski, regijski, državni oziroma meddržavni ravni, se lahko dodatno točkuje v višini do 80% doseženih točk.
